b"\n_START_ARTICLE_\nTV2 \xc3\x98st\n_START_SECTION_\n1990'erne\n_START_PARAGRAPH_\nKanalen sendte f\xc3\xb8rste gang 2. januar 1991 med Ole Dalgaard som direkt\xc3\xb8r, hvor kanalen havde fokus p\xc3\xa5 fiktion og indk\xc3\xb8bte udenlandske serier. Det fik en lunken modtagelse af seerne, der hellere ville se regionale nyhedsudsendelser._NEWLINE_Efter Peter Harms Larsen tiltr\xc3\xa5dte som direkt\xc3\xb8r i 1992 \xc3\xa6ndrede kanalen fokus til nyheder og reportager. Kanalen fik langsomt flere seere, og i 1997 og 1998 var det den mest sete regionalkanal. Som f\xc3\xb8lge af svigtende reklameindt\xc3\xa6gter blev kanalen n\xc3\xb8dt til at sk\xc3\xa6re ned i antallet af medarbejdere i 1999. Efter staten solgte TV 2, blev kanalen fuldt licensfinansieret.\n_START_SECTION_\n2000'erne\n_START_PARAGRAPH_\nI 2004 blev datterselskabet East Production etableret, men som f\xc3\xb8lge af medieforliget i 2007, blev kanalen n\xc3\xb8dt til at s\xc3\xa6lge selskabet igen i 2008. Siden 11. januar 2012 har TV \xc3\x98ST sendt hele d\xc3\xb8gnet, hvor kanalen tidligere havde begr\xc3\xa6nset sendetid.\n_START_SECTION_\n2010'erne\n_START_PARAGRAPH_\nNavneskift_NEWLINE_TV \xc3\x98ST skiftede 2. september 2014 navn fra TV2 \xc3\x98ST til TV \xc3\x98ST, for at fjerne 2-tallet i sit navn og sk\xc3\xa6rpe sin identitet, som en selvst\xc3\xa6ndig TV-station. Den 8. april 2019 skiftede stationen navn igen til TV2 \xc3\x98st, alts\xc3\xa5 stationens oprindelige navn. Det sker i forbindelse med lanceringen af et nyt nyhedsformat med mere digitalt fokus._NEWLINE_Planer om mediehus_NEWLINE_Siden 2015 har TV2 \xc3\x98st satset p\xc3\xa5 regionalt indhold, hvor TV-stationen planl\xc3\xa6gger at omdanne sig til mediehus.\n_START_SECTION_\nB\xc3\xa5de journalist og forfatter\n_START_PARAGRAPH_\nBlandt kanalens mere kendte medarbejdere gennem tiden kan journalist og forfatter Jesper Clemmensen, der i 2012 modtog prisen for \xc3\x85rets Historiske Bog for Flugtrute \xc3\x98sters\xc3\xb8en (2012), blandt andet n\xc3\xa6vnes. Et af bogens kapitler dannede senere udgangspunkt i den dansk-tyske dokumentarfilm Flugten fra DDR fra 2014.\n_START_SECTION_\nFra DR til TV \xc3\x98st\n_START_PARAGRAPH_\nJeppe Nybroe, tidligere nyhedsopl\xc3\xa6ser ved DRs TV-Avisen, har v\xc3\xa6ret ansat ved TV2 \xc3\x98st i perioden 2009-11; hvor han har v\xc3\xa6ret b\xc3\xa5de nyhedsopl\xc3\xa6ser og nyhedsredakt\xc3\xb8r; Nyebroe har ogs\xc3\xa5 skrevet bogen, Kidnappet - i islamisternes fangehul (2015).\n_START_SECTION_\nPopul\xc3\xa6re tv-programmer\n_START_PARAGRAPH_\nKanalens prim\xc3\xa6re funktion er at sende regionale nyhedsudsendelser. Derudover sendes der natur, mad og kunstprogrammer samt dokumentarserier som f.eks. K\xc3\xa5res Danmarkshistorie med K\xc3\xa5re Johannessen fra Middelaldercentret. _NEWLINE_Af andre kendte programmer kan disse n\xc3\xa6vnes: Dr\xc3\xb8mmejobbet, Mit k\xc3\xa6reste eje, Pr\xc3\xa6stens Lektie, Vis mig din landsby og Hvem er du?"